เมื่อวานไปหามาเป็นอาการไอ มีน้ำมูก มีไข้นิดหน่อย ก็ให้ยาพวก ลดน้ำมูก แก้แพ้มา และก็ให้ยาฆ่าเชื้อมา(Roxithromycin)ก่อนไปหาผมทาน Amoxicillin จนครบละอาการไอก็เริ่มหายไปมีอยู่นิดหน่อย พอไปหาเสร็จก็ว่าจะทานยาให้ครบแต่ผมไม่กล้าทาน Roxithromycin คืออาการไอผมแทบไม่มีแล้ว ผมควรทาน Roxithromycin ไหมครับ พึ่งใช้ Amoxicillin หมดก่อนไปหา
สวัสดีค่ะ ยาฆ่าเชื้อ Amoxicillin กับ Roxithromycin เป็นยาที่ออกฤทธิ์ครอบคลุมการติดเชื้อแบคทีเรียที่คล้ายกัน ไม่ควรใช้ไปร่วมกันค่ะจริงๆแล้วอาการไอ มีน้ำมูก มีไข้ต่ำๆดังกล่าวมา อาจจะเป็นการติดเชื้อกลุ่มไวรัสที่ไม่จำเป็นต้องได้ยาฆ่าเชื้อกลุ่มแบคทีเรียดังกล่าวมาตัวใดเลยก็ได้แต่หากเริ่มรับประทานไปแล้ว ให้รับประทานให้ครบเพื่อป้องกันการเกิดเชื้อดื้อยา สามารถเลือกทานตัวใดตัวหนึ่ง แต่ถ้าล่าสุดแพทย์สั่งจ่าย roxithromycin ก็ให้กินยา roxithromycin ตัวเดียวจนหมด สังเกตอาการ ถ้าหลังกินยายังมีอาการต่อเนื่อง ควรกลับไปพบแพทย์